Ο **Αντριάν Ταντέουζ Ζάντμπεργκ** (πολωνικά: *Adrian Tadeusz Zandberg*) είναι Πολωνός ιστορικός και προγραμματιστής υπολογιστών, διδάκτορας ανθρωπιστικών επιστημών και αριστερός πολιτικός, μέλος του πολιτικού συμβουλίου του κόμματος Ράζεμ (*Μαζί*).

Βιογραφία
---------

Ο Αντριάν Ζάντμπεργκ γεννήθηκε στις 4 Δεκεμβρίου 1979 στο Άλμποργκ της Δανίας, όπου είχαν μετακομίσει οι γονείς του από το 1967. Το 1985 η οικογένεια επέστρεψε και πάλι στην Πολωνία. Αφού σπούδασε ιστορία στο Πανεπιστήμιο της Βαρσοβίας, έλαβε το διδακτορικό του πάνω στα βρετανικά και γερμανικά αριστερά σοσιαλδημοκρατικά κινήματα. Σπούδασε επίσης πληροφορική σε μια πολωνο-ιαπωνική ακαδημία πληροφορικής.

Όντας φοιτητής ξεκίνησε η ενασχόλησή του με την πολιτική. Στις 14 Νοεμβρίου 2001, δημοσίευσε ένα άρθρο στην καθημερινή εφημερίδα «Gazeta Wyborcza», που γράφτηκε μαζί με τον ακτιβιστή των πολιτικών δικαιωμάτων Γιάτσεκ Κουρόν, για το θέμα της κοινωνικής δικαιοσύνης στην Πολωνία.

Εξελέγη πρόεδρος της πτέρυγας νεολαίας («Forum Młodych») του Εργατικού Κόμματος («Unia Pracy»), στο οποίο αποτέλεσε μέλος της εκτελεστικής επιτροπής, ενώ αργότερα ίδρυσε την Ομοσπονδία Νέων Σοσιαλιστών («Młodzi Socjaliści»).

Τον Μάιο του 2015, έγινε ένας από τους ιδρυτές του κόμματος Ράζεμ, ενός νέου πολιτικού σχήματος, και εξελέγη στο εννεαμελές πολιτικό συμβούλιο, μαζί με τους Γιάκουμπ Μπάραν, Αλεξάνδρα Κάτσα, Αλίσια Τσούμπεκ, Ματσίι Κόνιτσνι, Μαγκνταλένα Μαλίνσκα, Ματέους Μίρις, Καταρζίνα Παπρότα και Μαρσελίνα Ζαουίζα.

Ο Ζάντμπεργκ τοποθετήθηκε στην πρώτη θέση του εκλογικού καταλόγου του Ράζεμ για τη Βαρσοβία, τον Οκτώβριο του 2015. Πριν τις εκλογές, είχε εκπροσωπήσει το κόμμα σε «τηλεμαχία» (ντιμπέιτ) με διάφορα μικρότερα και πρωτοεμφανιζόμενα κόμματα. Μεταξύ άλλων θέσεών του, ήταν ο μόνος από τους οκτώ ομιλητές που ζήτησε μια άνευ όρων αποδοχή των Σύριων προσφύγων πολέμου στην Πολωνία. Μετά τη συζήτηση, ορισμένα από τα μέσα ενημέρωσης τον ανακήρυξαν νικητή αυτής της συζήτησης, ενώ η εμφάνισή του στη συζήτηση προκάλεσε μεγαλύτερο ενδιαφέρον από τα μέσα ενημέρωσης για τον ίδιο και το κόμμα του τις επόμενες ημέρες. Ο Ζάντμπεργκ έλαβε προσωπικά 49.711 ψήφους, αλλά το κόμμα του κέρδισε μόνο το 3,62% στο σύνολο της χώρας και δεν κατάφερε να εισέλθει στο κοινοβούλιο.

Παρότι μερικοί πολιτικοί σχολιαστές υποστήριξαν ότι η αύξηση τη δημοτικότητας του Ράζεμ στράφηκε κατά του πολιτικού συνασπισμού της Ενωμένης Αριστεράς, το οποίο επίσης δεν εισήλθε στο κοινοβούλιο, άλλοι διαφώνησαν με εκείνη την άποψη, επισημαίνοντας ότι το Ράζεμ επιλέχθηκε ως επί το πλείστον από ένα νέο εκλογικό σώμα και ότι η μείωση της δημοτικότητας των κομμάτων της Ενωμένης Αριστεράς οφειλόταν σε λάθη των προηγούμενων ετών.

Παραπομπές
----------

1. ↑  *Polish Science*. 203951. Ανακτήθηκε στις 31  Ιουλίου 2022.
2. ↑  Ανακτήθηκε στις 13  Ιουνίου 2021.
3. ↑  Ανακτήθηκε στις 12  Σεπτεμβρίου 2021.
4. ↑  «Wszyscy posłowie». Ανακτήθηκε στις 15  Δεκεμβρίου 2022.
5. 1 2  Biography – Polityka – 21 October 2015
6. ↑
7. ↑
8. ↑
9. ↑
10. ↑  Third Polish Republic for everybody
11. ↑  Razem rośnie w siłę - Lewica.pl
12. ↑  «Adrian Zandberg zwycięzcą debaty? Internet oszalał na punkcie polityka Partii Razem» (στα Πολωνικά). Wyborcza.pl. 20 Οκτωβρίου 2015. Ανακτήθηκε στις 29 Οκτωβρίου 2015.
13. ↑  «Sejm elections». Αρχειοθετήθηκε από το πρωτότυπο στις 17 Νοεμβρίου 2015. Ανακτήθηκε στις 9 Μαΐου 2020.
14. ↑  «Adrian Zandberg: Pogrzebał lewicę, załatwił PiS wiktorię. Bo wygrał Debatę» (στα Πολωνικά). Newsweek.pl. 26 Οκτωβρίου 2015. Αρχειοθετήθηκε από το πρωτότυπο στις 29 Οκτωβρίου 2015. Ανακτήθηκε στις 29 Οκτωβρίου 2015.
15. ↑  Nowacka: czuję wewnętrzną potrzebę, żeby poprosić kolegów i koleżanki o weryfikację
16. ↑  «MAJMUREK: DLACZEGO NIE ŻAŁUJĘ GŁOSU NA RAZEM» (στα Πολωνικά). Krytyka Polityczna. 26 Οκτωβρίου 2015. Ανακτήθηκε στις 29 Οκτωβρίου 2015.
17. ↑  «Anna Grodzka: Czy Adrian Zandberg jest grabarzem Leszka Millera?» (στα Πολωνικά). Medium Publiczne. 26 Οκτωβρίου 2015. Αρχειοθετήθηκε από το πρωτότυπο στις 31 Οκτωβρίου 2015. Ανακτήθηκε στις 29 Οκτωβρίου 2015.
18. ↑  «Ekspert: porażka Zjednoczonej Lewicy skutkiem grzechów przeszłości» (στα Πολωνικά). Gazeta Wyborcza. 28 Οκτωβρίου 2015. Αρχειοθετήθηκε από το πρωτότυπο στις 11 Ιουλίου 2018. Ανακτήθηκε στις 29 Οκτωβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 40145067226166631191

 |

 |